CELEX: C2004/201/28
Language: da
Date: 2004-08-07 00:00:00
Title: Sag C-258/04: Anmodning om præjudiciel afgørelse forelagt ved dom afsagt den 7. juni 2004 af cour du travail de Liège (Niende Afdeling) i sagen Office national de l'emploi mod Ioannis Ioannidis

7.8.2004   
            
            
               DA
            
            
               Den Europæiske Unions Tidende
            
            
               C 201/14
            
         Anmodning om præjudiciel afgørelse forelagt ved dom afsagt den 7. juni 2004 af cour du travail de Liège (Niende Afdeling) i sagen Office national de l'emploi mod Ioannis Ioannidis
   (Sag C-258/04)
   (2004/C 201/28)
   Ved dom afsagt den 7. juni 2004, indgået til Domstolens Justitskontor den 17. juni 2004, har cour du travail de Liège (Niende Afdeling) i sagen Office national de l'emploi mod Ioannis Ioannidis forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Er fællesskabsretten (og navnlig EF-traktatens artikel 12, 17 og 18) til hinder for, at en medlemsstats lovgivning (såsom den belgiske kongelige anordning af 25. november 1991 vedrørende arbejdsløshed) — om tildeler unge arbejdsløse, der som udgangspunkt ikke må være fyldt 30 år, en såkaldt ungdomsarbejdsløshedsydelse på grundlag af den videregående skoleuddannelse, de har gennemført — både over for ansøgere, der er statsborgere i en anden medlemsstat, og overfor egne statsborgere, gør tildeling af denne ydelse betinget af, at den påkrævede uddannelse er blevet gennemført i en uddannelsesinstitution, der er oprettet af, får tilskud fra eller er anerkendt af et af statens tre fællesskaber, [som fastsat i artikel 36, stk. 1, første afsnit, nr. 2, litra a) i nævnte kongelige anordning], således at ungdomsarbejdsløshedsydelse ikke tildeles en ung arbejdsløs, der, selv om han ikke er familiemedlem til en vandrende arbejdstager, dog er statsborger i en anden medlemsstat, hvori han, før han bevægede sig frit inden for Unionen, havde fulgt og gennemført en videregående skoleuddannelse, som myndighederne i den stat, hvor der ansøges om ungdomsarbejdsløshedsydelse, anerkender som ligestillet med den påkrævede uddannelse?